Ehdotus: neuvoston päätös, fuusio-ohjelmaa käsittelevän neuvoa-antavan komitean perustamisesta 16 päivänä joulukuuta 1980 tehdyn neuvoston päätöksen muuttamisesta /* KOM/2007/0455 lopull. */





[pic] | EUROOPAN YHTEISÖJEN KOMISSIO | Bryssel 30.7.2007 KOM(2007) 455 lopullinen Ehdotus: NEUVOSTON PÄÄTÖS, fuusio-ohjelmaa käsittelevän neuvoa-antavan komitean perustamisesta 16 päivänä joulukuuta 1980 tehdyn neuvoston päätöksen muuttamisesta (komission esittämä) PERUSTELUT 1. Magneettiseen koossapitoon perustuvan fuusion tutkimus on yksi ydintutkimuksen aloista, joihin viitataan Euroopan atomienergiayhteisön (Euratom) perustamissopimuksen 4 artiklassa. Vuodelta 1958 peräisin olevan Euratomin alustavan tutkimus- ja koulutusohjelman jälkeen tehtyjen neuvoston päätösten mukaan yhteisön fuusio-ohjelman soveltamisalaan on tarkoitus sisällyttää kaikki se työ, jota tehdään magneettiseen koossapitoon perustuvan hallitun lämpöydinfuusion alalla jäsenvaltioissa ja Euratomin toimintaan täysimääräisesti osallistuvissa kolmansissa maissa[1]. 2. Euratom-sopimuksen 7 artiklan neljännen kohdan mukaan komissio varmistaa, että fuusio-ohjelma toteutetaan. Komissiota avustaa fuusio-ohjelman toteuttamisessa neuvoa-antava komitea. 3. Fuusio-ohjelmaa käsittelevä neuvoa-antava komitea (CCFP) perustettiin 16. joulukuuta 1980 tehdyn neuvoston päätöksen 4151/81 ATO 103 4 artiklan mukaisesti. Päätöksessä määriteltiin myös komitean työjärjestys, mukaan luettuna erityisesti painotettu äänestysmenettely, siten kuin siitä säädetään päätöksen 14 artiklassa. Viittaamalla edellä mainittuun vuonna 1980 tehtyyn neuvoston päätökseen neuvoa-antava komitea perustettiin uudelleen myöhemmin tehdyillä neuvoston päätöksillä, joilla hyväksyttiin Euratomin tutkimuksen ja koulutuksen erityisohjelmat. CCFP:n nimeksi muutettiin CCE-FU 17. marraskuuta 1999, kun se hyväksyi oman työjärjestyksensä 16. joulukuuta 1980 tehdyn neuvoston päätöksen 12 artiklan mukaisesti. 4. Joulukuun 18. päivänä 2006 tehdyllä neuvoston päätöksellä 2006/970/Euratom[2] hyväksyttiin Euroopan atomienergiayhteisön (Euratom) seitsemäs ydinalan tutkimuksen ja koulutuksen puiteohjelma, jolla edistetään eurooppalaisen tutkimusalueen varaan rakentuvan osaamisyhteiskunnan luomista. 5. Joulukuun 19. päivänä 2006 tehdyn neuvoston päätöksen 2002/976/Euratom[3] 7 artiklan 2 kohdan perusteella komissiota avustaa ydinalan tutkimuksen ja koulutuksen puiteohjelman (Euratom) (2007–2011) fuusioon liittyvien asioiden toteuttamisessa neuvoa-antava komitea. Neuvoa-antavan komitean kokoonpano sekä komiteaan sovellettavat yksityiskohtaiset toimintasäännöt ja menettelyt, mukaan luettuna painotettu äänestysmenettely, perustuvat 16. joulukuuta 1980 tehtyyn neuvoston päätökseen. 6. CCE-FU:n (entisen CCFP:n) äänestysoikeuksia on muutettu aina uusien jäsenvaltioiden liittymisen jälkeen. Viimeksi niitä muutettiin 18. huhtikuuta 2005 tehdyllä neuvoston päätöksellä 7368/05 RECH 59 ATO 41 OC 180 Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisen jälkeen. Äänestysoikeudet muutoksineen esitetään oheisessa liitteessä I[4]. 7. Kahden uuden jäsenvaltion liityttyä unioniin 1. tammikuuta 2007[5] ja ottaen huomioon 21. kesäkuuta 2005 julkaistun niiden liittymisehtoja koskevan asiakirjan[6] ja erityisesti sen 50 artiklan, jonka mukaan liittymisen edellyttämät mukautukset tehdään alkuperäisillä sopimuksilla perustettujen komiteoiden perussääntöihin ja työjärjestyksiin niin pian kuin mahdollista liittymisen jälkeen, CCE-FU suositteli yksimielisesti 21. maaliskuuta 2007, että komitean painotettu äänestysmenettely muutettaisiin vastaamaan nykytilannetta. 8. Edellä esitetyn perusteella komissio ehdottaa, että neuvosto - hyväksyy oheisen ehdotuksen neuvoston päätökseksi fuusio-ohjelmaa käsittelevän neuvoa-antavan komitean perustamisesta 16 päivänä joulukuuta 1980 tehdyn neuvoston päätöksen muuttamisesta. Ehdotus: NEUVOSTON PÄÄTÖS, fuusio-ohjelmaa käsittelevän neuvoa-antavan komitean perustamisesta 16 päivänä joulukuuta 1980 tehdyn neuvoston päätöksen muuttamisesta EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 7 artiklan neljännen kohdan, ottaa huomioon neuvoston päätöksen 2006/970/Euratom[7], joka koskee Euroopan atomienergiayhteisön (Euratom) seitsemättä ydinalan tutkimuksen ja koulutuksen puiteohjelmaa, jolla muun muassa edistetään eurooppalaisen tutkimusalueen varaan rakentuvan osaamisyhteiskunnan luomista, ottaa huomioon 19 päivänä joulukuuta 2006 tehdyn neuvoston päätöksen 2007/976/Euratom[8], joka koskee ydinenergia-alan tutkimuksen ja koulutuksen erityisohjelmaa (2006–2011), ja erityisesti sen 7 artiklan 2 kohdan, jossa säädetään, että komissiota avustaa erityisohjelman toteutuksessa neuvoa-antava komitea ja että fuusioon liittyvissä asioissa komitean kokoonpano sekä komiteaan sovellettavat toimintasäännöt ja menettelyt perustuvat 16 päivänä joulukuuta 1980 tehtyyn neuvoston päätökseen, ottaa huomioon asiakirjan[9] Bulgarian tasavallan ja Romanian liittymisehdoista ja niiden sopimusten mukautuksista, joihin Euroopan unioni perustuu, ja erityisesti sen 50 artiklan, ottaa huomioon fuusio-ohjelmaa käsittelevän neuvoa-antavan komitean perustamisesta 16 päivänä joulukuuta 1980 tehdyn neuvoston päätöksen 4151/81 ATO 103 ja erityisesti sen 14 artiklan, jossa säädetään komitean äänestysmenettelystä, sellaisena kuin se on viimeksi muutettuna 18 päivänä huhtikuuta 2005 tehdyllä neuvoston päätöksellä 7368/05 RECH 59 ATO 41 OC 180[10], sekä katsoo seuraavaa: (1) Fuusio-ohjelmaa käsittelevä neuvoa-antava komitea (CCE-FU) antaa lausuntonsa painotetulla äänestysmenettelyllä, kun on kyse 16 päivänä joulukuuta 1980 tehdyn neuvoston päätöksen 5 kohdan g alakohdan mukaisesta ensisijaisten toimien määrittelystä erityistuen jakamista varten. (2) Fuusio-ohjelmaa käsittelevä neuvoa-antava komitea (CCE-FU) suositteli yksimielisesti 21 päivänä maaliskuuta 2007, että sen painotettu äänestysmenettely, jota sovelletaan 16 päivänä joulukuuta 1980 tehdyn neuvoston päätöksen 14 artiklassa tarkoitetussa komiteassa käsiteltäessä fuusioon liittyviä asioita, muutettaisiin lisäämällä siihen uusien jäsenvaltioiden äänestysoikeudet niiden liittymisen jälkeen. (3) Edellä esitetyn perusteella on aiheellista muuttaa fuusio-ohjelmaa käsittelevän neuvoa-antavan komitean perustamisesta 16 päivänä joulukuuta 1980 tehty neuvoston päätös, ON PÄÄTTÄNYT SEURAAVAA: Ainoa artikla Korvataan fuusio-ohjelmaa käsittelevän neuvoa-antavan komitean perustamisesta 16. joulukuuta 1980 tehdyn neuvoston päätöksen 14 kohdan kaksi viimeistä virkettä seuraavasti: ”Päätöksen 5 kohdan g alakohdassa tarkoitetut lausunnot hyväksytään seuraavan painotetun äänestysmenettelyn mukaisesti: Belgia 2 Bulgaria 2 Tšekki 2 Tanska 2 Saksa 5 Viro 1 Kreikka 2 Espanja 3 Ranska 5 Irlanti 2 Italia 5 Kypros 1 Latvia 1 Liettua 2 Luxemburg 1 Unkari 2 Malta 1 Alankomaat 2 Itävalta 2 Puola 3 Portugali 2 Romania 2 Slovenia 1 Slovakia 2 Suomi 2 Ruotsi 2 Yhdistynyt kuningaskunta 5 Sveitsi 2 Yhteensä 64 Lausunnon hyväksymiseen vaadittava enemmistö on 33 puoltavaa ääntä vähintään 15 valtuuskunnalta.” Tehty Brysselissä . Neuvoston puolesta Puheenjohtaja LIITE 1[11] CCE-FU:n voimassa oleva äänestysmenettely (viimeksi muutettu 18 päivänä huhtikuuta 2005 tehdyllä neuvoston päätöksellä) Päätöksen 5 kohdan g alakohdassa tarkoitetut lausunnot hyväksytään seuraavan painotetun äänestysmenettelyn mukaisesti: Belgia 2 Tšekki 2 Tanska 2 Saksa 5 Viro 1 Kreikka 2 Espanja 3 Ranska 5 Irlanti 2 Italia 5 Kypros 1 Latvia 1 Liettua 2 Luxemburg 1 Unkari 2 Malta 1 Alankomaat 2 Itävalta 2 Puola 3 Portugali 2 Slovenia 1 Slovakia 2 Suomi 2 Ruotsi 2 Yhdistynyt kuningaskunta 5 Sveitsi 2 Yhteensä 60 Lausunnon hyväksymiseen vaadittava enemmistö on 31 puoltavaa ääntä vähintään 14 valtuuskunnalta. [1] Yhteistyö Sveitsin kanssa tällä alalla perustuu Euratomin ja Sveitsin valaliiton välillä 30. toukokuuta 1979 tehtyyn sopimukseen (EYVL L 242, 4.9.1978, s. 2), jota on muutettu vuonna 1982. [2] EUVL L 400, 30.12.2006, s. 60. [3] EUVL L 400, 30.12.2006, s. 404. [4] Liitteessä 1 esitetään CCE-FU:n voimassa olevat äänestysoikeudet, siten kuin niistä säädetään 18. huhtikuuta 2005 tehdyn neuvoston päätöksen 7368/05 RECH 59 ATO 41 OC 180 14 kohdassa. [5] EUVL C 321, 29.12.2006, s. 1. [6] EUVL L 157, 21.6.2005, s. 203. [7] EUVL L 400, 30.12.2006, s. 60. [8] EUVL L 400, 30.12.2006, s. 404. [9] EUVL L 157, 21.6.2005, s. 203; EUVL C 321, 29.12.2006, s. 1. [10] EUVL L 108, 29.4.2005, s. 64. [11] Maat on lueteltu liittymisasiakirjan 12 artiklan mukaisessa järjestyksessä.